02012R0481 — FI — 01.01.2020 — 003.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION TÄYTÄNTÖÖNPANOASETUS (EU) N:o 481/2012, annettu 7 päivänä kesäkuuta 2012, korkealaatuisen naudanlihan tariffikiintiön hallinnointia koskevien sääntöjen vahvistamisesta (EUVL L 148 8.6.2012, s. 9)

Muutettu:









▼B

KOMISSION TÄYTÄNTÖÖNPANOASETUS (EU) N:o 481/2012,

annettu 7 päivänä kesäkuuta 2012,

korkealaatuisen naudanlihan tariffikiintiön hallinnointia koskevien sääntöjen vahvistamisesta







1 artikla

Kohde ja soveltamisala

▼M3

1. Tässä asetuksessa vahvistetaan asetuksessa (EY) N:o 617/2009 säädetyn korkealaatuisen naudanlihan vuotuisen unionin tuontitariffikiintiön, jäljempänä ”tariffikiintiö”, hallinnointia koskevat säännöt. Tariffikiintiökausi, alkuperämaa, määrä ja tulli vahvistetaan tämän asetuksen liitteessä I.

▼B

2. Tätä asetusta sovelletaan korkealaatuiseen tuoreeseen, jäähdytettyyn tai jäädytettyyn naudanlihaan, joka täyttää liitteessä II vahvistetut vaatimukset.

Tässä asetuksessa ”jäädytetyllä lihalla” tarkoitetaan lihaa, jonka sisälämpötila sen saapuessa Euroopan unionin tullialueelle on enintään – 12 °C.

2 artikla

Tariffikiintiön hallinnointi

▼M3

1. Tariffikiintiötä hallinnoidaan noudattaen komission täytäntöönpanoasetuksen (EU) N:o 2015/2447 ( 1 ) 49–52 artiklan ja 53 artiklan 1 kohdan mukaista ”ensin tullutta palvellaan ensin” -periaatteen mukaista hallinnointijärjestelmää. Tuontitodistusta ei vaadita.

2. Tariffikiintiötä, jonka järjestysnumero on 09.2201, hallinnoidaan päätariffikiintiönä, jonka määrä on 45 000 tonnia ja joka muodostuu:

a) neljästä neljännesvuosittaisesta osatariffikiintiöstä, joiden järjestysnumero on 09.2202;

b) kahdesta neljännesvuosittaisesta osatariffikiintiöstä, joiden järjestysnumero on 09.2203, 1 päivästä tammikuuta 2020 ja 30 päivään kesäkuuta 2020;

c) neljästä neljännesvuosittaisesta osatariffikiintiöstä, joiden järjestysnumero on 09.2203, 1 päivästä heinäkuuta 2020.

Oikeus päästä osalliseksi tästä tariffikiintiöstä voidaan myöntää ainoastaan siinä tapauksessa, että hakemuksessa ilmoitetaan osatariffikiintiöiden järjestysnumerot, jotka ovat 09.2202 ja 09.2203.

▼B

3. Lukeminen 30 päivänä syyskuuta, 31 päivänä joulukuuta ja 31 päivänä maaliskuuta päättyviin osatariffikiintiöihin lopetetaan komissiossa marraskuun, helmikuun ja toukokuun viidentenä työpäivänä. Niiden käyttämättä jäävät määrät lisätään 1 päivänä lokakuuta, 1 päivänä tammikuuta ja 1 päivänä huhtikuuta alkavien neljännesvuosittaisten osatariffikiintiöiden määriin. Kiintiövuoden lopussa käyttämättä jääneitä määriä ei siirretä seuraavalle kiintiövuodelle.

3 artikla

Aitoustodistukset

1. Oikeus päästä osalliseksi tariffikiintiöstä edellyttää, että unionin tulliviranomaisille esitetään kyseisen kolmannen maan myöntämä aitoustodistus sekä tulli-ilmoitus kyseisten tavaroiden luovuttamiseksi vapaaseen liikkeeseen.

2. Edellä 1 kohdassa tarkoitettu aitoustodistus on laadittava liitteessä III olevan mallin mukaisesti.

3. Aitoustodistuksen kääntöpuolella on mainittava, että viejämaasta peräisin oleva liha täyttää liitteessä II vahvistetut vaatimukset.

4. Aitoustodistus on voimassa ainoastaan, jos todistuksen myöntävä viranomainen on täyttänyt ja vahvistanut sen asianmukaisesti.

5. Aitoustodistus on katsottava asianmukaisesti hyväksytyksi, jos siinä mainitaan myöntämispaikka ja -aika ja jos siinä on todistuksen myöntävän viranomaisen leima ja sellaisten henkilöiden allekirjoitukset, joilla on valtuudet allekirjoittaa todistus.

6. Leima voidaan korvata sekä alkuperäiskappaleessa että jäljennöksissä painetulla sinetillä.

▼M1

7. Aitoustodistuksen voimassaoloaika päättyy kolmen kuukauden kuluttua sen myöntämispäivästä.

▼B

4 artikla

Kolmansien maiden todistuksen myöntävät viranomaiset

1. Edellä 3 artiklassa tarkoitetun todistuksen myöntävän viranomaisen on

a) oltava viejämaan toimivaltaisen viranomaisen tässä tarkoituksessa tunnustama;

b) sitouduttava todentamaan aitoustodistuksissa olevat tiedot.

2. Komissiolle on toimitettava seuraavat tiedot:

a) niiden viranomaisten nimi, osoite ja, jos mahdollista, sähköposti- ja www-osoite, joilla on valtuudet myöntää 3 artiklassa tarkoitettuja aitoustodistuksia;

b) kyseisten viranomaisten käyttämien leimasinten leimanäytteet;

c) liitteessä II vahvistettujen vaatimusten täyttymisen arvioinnissa noudatettavat todistuksen myöntävän viranomaisen menettelyt ja perusteet.

5 artikla

Kolmansien maiden ilmoitukset

Kun liitteessä II vahvistetut perusteet täyttyvät, komissio julkaisee kyseisen todistuksen myöntävän viranomaisen nimen Euroopan unionin virallisen lehden C-sarjassa tai muulla asianmukaisella tavalla.

6 artikla

Kolmansissa maissa paikalla tehtävät tarkastukset

Komissio voi pyytää, että kolmas maa sallii komission edustajien tehdä tarvittaessa tarkastuksia paikalla kyseisessä kolmannessa maassa. Nämä tarkastukset on tehtävä yhdessä kyseisen kolmannen maan toimivaltaisten viranomaisten kanssa.

7 artikla

Kumoaminen

Kumotaan asetus (EY) N:o 620/2009.

8 artikla

Siirtymätoimenpiteet

Asetuksen (EY) N:o 620/2009 3 artiklan mukaisesti kesäkuun 2012 seitsemän ensimmäisen päivän aikana jätetyt tuontitodistushakemukset on hylättävä tämän asetuksen voimaantulopäivänä. Kyseisiin hakemuksiin liittyvät vakuudet on vapautettava.

9 artikla

Voimaantulo ja soveltaminen

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä heinäkuuta 2012.

Asetuksen 8 artiklaa sovelletaan kuitenkin tämän asetuksen voimaantulopäivästä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M3









LIITE I

Korkealaatuisen tuoreen, jäähdytetyn tai jäädytetyn naudanlihan tariffikiintiöt







CN-koodit Tavaran kuvaus Tariffikiintiöiden kaudet ja osakaudet Maa Tariffikiintiötulli Kaikki maat Yhdysvallat Muut maat Järjestysnumero 09.2202 09.2203 09.2202 Tariffikiintiön määrä (tonnia, nettopaino) ex 0201 ex 0202 ex 0206 10 95 ex 0206 29 91 Nautaeläinten liha, tuore, jäähdytetty tai jäädytetty, joka täyttää liitteessä II vahvistetut vaatimukset 1. heinäkuuta 2019–30. kesäkuuta 2020 Nolla 1. heinäkuuta – 30. syyskuuta 11 250 - - 1. lokakuuta – 31. joulukuuta 11 250 - - 1. tammikuuta – 31. maaliskuuta - 4 625 6 625 1. huhtikuuta – 30. kesäkuuta - 4 625 6 625 1. heinäkuuta 2020–30. kesäkuuta 2021 1. heinäkuuta – 30. syyskuuta - 4 625 6 625 1. lokakuuta – 31. joulukuuta - 4 625 6 625 1. tammikuuta – 31. maaliskuuta - 5 750 5 500 1. huhtikuuta – 30. kesäkuuta - 5 750 5 500 1. heinäkuuta 2021–30. kesäkuuta 2022 1. heinäkuuta – 30. syyskuuta - 5 750 5 500 1. lokakuuta – 31. joulukuuta - 5 750 5 500 1. tammikuuta – 31. maaliskuuta - 6 350 4 900 1. huhtikuuta – 30. kesäkuuta - 6 350 4 900 1. heinäkuuta 2022–30. kesäkuuta 2023 1. heinäkuuta – 30. syyskuuta - 6 350 4 900 1. lokakuuta – 31. joulukuuta - 6 350 4 900 1. tammikuuta – 31. maaliskuuta - 6 950 4 300 1. huhtikuuta – 30. kesäkuuta - 6 950 4 300 1. heinäkuuta 2023–30. kesäkuuta 2024 1. heinäkuuta – 30. syyskuuta - 6 950 4 300 1. lokakuuta – 31. joulukuuta - 6 950 4 300 1. tammikuuta – 31. maaliskuuta - 7 550 3 700 1. huhtikuuta – 30. kesäkuuta - 7 550 3 700 1. heinäkuuta 2024–30. kesäkuuta 2025 1. heinäkuuta – 30. syyskuuta - 7 550 3 700 1. lokakuuta – 31. joulukuuta - 7 550 3 700 1. tammikuuta – 31. maaliskuuta - 8 150 3 100 1. huhtikuuta – 30. kesäkuuta - 8 150 3 100 1. heinäkuuta 2025–30. kesäkuuta 2026 1. heinäkuuta – 30. syyskuuta - 8 150 3 100 1. lokakuuta – 31. joulukuuta - 8 150 3 100 1. tammikuuta – 31. maaliskuuta - 8 750 2 500 1. huhtikuuta – 30. kesäkuuta - 8 750 2 500 Alkaen 1. heinäkuuta 2026 1. heinäkuuta – 30. syyskuuta - 8 750 2 500 1. lokakuuta – 31. joulukuuta - 8 750 2 500 1. tammikuuta – 31. maaliskuuta - 8 750 2 500 1. huhtikuuta – 30. kesäkuuta - 8 750 2 500

▼B









LIITE II

Asetuksen 1 artiklassa tarkoitettuun tariffikiintiöön kuuluvia tuotteita koskevat vaatimukset

1. Naudanlihapalat saadaan alle 30 kuukauden ikäisistä hiehoista ja sonneista ( 2 ), joiden ruokinnassa on käytetty vähintään 100 päivää ennen niiden teurastusta ravintoa, joka sisältää vähintään 62 prosenttia väkirehua ja/tai rehuviljan sivutuotteita kuiva-aineesta ja jonka muuntokelpoisen energian määrä on vähintään 12,26 megajoulea kilogrammassa kuiva-ainetta.

2. Hiehojen ja sonnien, joiden ruokinnassa käytetään 1 kohdassa kuvattua ravintoa, saaman kuiva-aineen määrän on oltava keskimäärin vähintään 1,4 prosenttia niiden elopainosta vuorokautta kohden.

3. Kansallisten viranomaisten palveluksessa työskentelevän arvioijan on arvioitava ruhot, joista naudanlihapalat saadaan. Tämän arvioinnin ja sen mukaan määräytyvän ruholuokituksen on perustuttava kansallisten viranomaisten hyväksymään menetelmään. Kansallisella arviointimenetelmällä ja luokitteluilla on voitava arvioida ruhon laatua käyttäen ruhon kypsyyttä ja naudanlihapalojen aistinvaraisia ominaisuuksia koskevien parametrien yhdistelmää. Ruhojen arviointimenetelmää sovellettaessa on arvioitava vähintään longissimus dorsi -lihaksen ja luun väriä ja rakennetta kypsyyden kannalta ja rustojen luutumista sekä aistinvaraisia ominaisuuksia, mukaan luettuna longissimus dorsi -lihaksen lihaksensisäisen rasvan ja kiinteyden yhdistelmä.

4. Lihapalat on merkittävä Euroopan parlamentin ja neuvoston asetuksen (EY) N:o 1760/2000 ( 3 ) 13 artiklan mukaisesti.

5. Pakkausmerkinnän tietoihin voidaan lisätä merkintä ”High Quality Beef”.









LIITE III